Under bombardementet foregik også et mindre søslag, da ''Glasgow'' kl. 09.05 beskød ''St George'' med sine syv nipundskanoner og et [[gatlingvåben]], som var en gave fra [[Victoria af Storbritannien|dronning Victoria]] til sultanen.<ref name="Patience1994-6" /> Da panserkrydseren besvarede ilden, sank ''Glasgow'', men masterne var fortsat over vandet på grund af, at havnen var så lavvandet.<ref name="Hernon2003-403" /> ''Glasgows'' besætning hejste britisk flag som tegn på, at de overgav sig, og de blev reddet af britiske sømænd i [[barkasse]]r. ''Thrush'' sænkede også to zanzibariske [[Barkasse|dampbarkasser]], hvis mandskab skød på dem med rifler. Det var ligeledes nogen kamp på land, da Khalids styrker skød mod Raikes' [[askari]]er, med ringe effekt, da disse nærmede sig paladset.<ref name="Hernon2003-403" /> Kampene var ovre, da bombardementet sluttede. Briterne kontrollerede byen og paladset, og inden det blev eftermiddag, var Hamud bin Muhammad, en britiskvenlig araber, indsat som sultan med begrænset magt.<ref name="Hernon2003-404" /> De britiske skibe og deres mandskaber havde affyret 500 granater, 4.100 maskingeværskud og 1.000 riffelskud under kampen.<ref name="Patience1994-14" />
Historie